**PREDMET NABAVE:** Predmet nabave je nabava usluge, integriranog ERP sustava praćenja i upravljanja proizvodnjom namijenjeno praćenju proizvodnje i upravljanja proizvodnjom, instalacija, zaštita i prijenos podataka, obuka Korisnika te implementacija sustava na lokaciji Naručitelja.

Evidencijski broj nabave: N03

**PREDMET:** Odgovor na upit gospodarskog subjekta (01)

Na upit gospodarskog subjekta od 25.07.2023.:

Javljam Vam se vezano za natječaj objavljen na stranicama Strukturni fondovi objavljenog 20.07. U dokumentaciji nije naveden broj licenci, tj. korisnika traženog sustava. Možete li nam dati tu informaciju?

Također, u ponudbenom listu je za zajednicu ponuditelja navedeno da se treba navesti grupa za koju se dostavlja ponuda. Mi nismo u sklopu zajednice ponuditelja, ali s obzirom da u pozivu nisu navedene grupe nabave, a za zajednicu ponuditelja se traži, htjeli bismo provjeriti je li to obvezan podatak i za pojedinačnog ponuditelja i za zajednicu ponuditelja.

Daje se odgovor:

Nastavno na postavljen upit gospodarskog subjekta od dana 25. srpnja 2023. godine, Naručitelj u nastavku dostavlja pojašnjenje:

U poduzeću je trenutno u administraciji zaposleno 12 djelatnika i svi su potencijalni korisnici traženog sustava.

Omaškom je navedena Grupa 1 ili 2 kod zajednice ponuditelja, što se mijenja te na raspolaganje svim ponuditeljima stavlja novi Prilog 1. Ponudbeni list – Izmjena 01. Ponuditelj koji samostalno dostavlja ponudu popunjava samo točku 1. i točku 4. Ponudbenog lista.

*Napomena: Rok za dostavu ponuda u skladu s točkom 2.2. Poziva na dostavu ponuda mijenja se na 02.08.2023. do 15:00 sati kako je navedeno u Pozivu na dostavu ponuda – Izmjena 01.*

*Mijenja se Prilog 1. Ponudbeni list u Prilog 1. Ponudbeni list – Izmjena 01.*

*Ostala dokumentacija Poziva na dostavu ponuda ostaje neizmijenjena.*

U Donjoj Dubravi, 26.07.2023.

Odbor za nabavu